Magyar felirat: Brigi (brigichan@hotmail.com)
~ Weiyoung hercegnő ~
~ 7. rész ~
Te ott! Hozd ide gyorsan a ruháimat!
Ott is van egy! Meg ott is!
Lányok, gyorsan!
Siessetek!
Miért fordítod el a fejed? Nézz rám!
Csótány!
Hess innen!
~ „A királyi orchidea kertje” ~ (Li Weiyoung lakosztálya)
A jáde függőm, a jáde függőm!
Nagymama, végre visszaszereztem a születésnapi ajándékot, amit tőled kaptam.
Noha fenyegető az ellenség, és a körülmények próbára tesznek,
még mindig erős vagyok.
Semmiképpen nem fogok behódolni nekik!
[Hexi hercegének palotája]
Ma kormányzó úr titokban, az emlékirataiban hátrahagyta tetteink bizonyítékát?
- Utána! - Igenis!
- Tábornok! - Mi történt?
Egy betörő ellopta Ma kormányzó emlékiratait!
Mi állt benne?
A Hexi hercegének lázadásával kapcsolatos események,
és hogy ön eltitkolta a vasércbánya létezését.
Minden le volt írva benne.
Csak olyasvalaki lophatta el,
aki gyakran járt e palotában, és jól ismeri azt.
Talán az Északi Liang királyi családjának egy túlélője volt,
vagy e birodalom egykori alattvalója.
Bármelyik volt is, nem hagyhatjuk, hogy megszökjön!
Hirdessék ki a parancsomat! Zárják be a város kapuit!
Mindenkit alaposan kutassanak át, aki ki akar lépni, vagy be akar jönni!
Elővigyázatosságból az utak mentén is állítsanak őrséget!
Vissza kell szereznünk az emlékiratokat!
Igenis!
~ „A királyi orchidea kertje” ~ (Li Weiyoung lakosztálya)
Ziyan...
Befejeztétek már a munkát? Mit lustálkodtok itt? Igyekezzetek!
Rendben...
Miért ilyen gőgös?
Mit számít, hogy ő a kisasszony személyes cselédje?
Baizhihoz képest ő egy senki!
Pontosan! A kisasszony is Baizhit szereti a legjobban.
A kisasszony csak egy cselédlányt vihet magával a császári palotába.
Ő pedig Baizhit választotta.
Miért viselkedik hát Ziyan ilyen dölyfösen?
- Mást se csinál, csak kiabál velünk! - Pontosan!
A kisasszony nagyon kedves hozzám!
Bárhogy is viselkedjen velem, hajlandó vagyok elfogadni azt!
De ha ti tovább folytatjátok a pletykálkodást,
jelenteni foglak titeket a kisasszonynak, és gondoskodok róla, hogy kihajítsanak innen titeket!
- Munkára! - Igenis!
Ez a nagy Wei birodalmának császári palotája.
Itt él ez a hitvány császár.
Weiyoung...
Mi a baj?
Semmi különös... Csupán ez az első alkalom, hogy a palotában járok. Kicsit izgulok...
Ne félj, Weiyoung! Én végig veled leszek.
Miért vágsz ilyen képet?
Nem volt könnyű meggyőznöm a nagymamát,
hogy elkísérhess engem a palotába.
Egy férfi miért venne részt a hercegné ünnepségén?
Nem arra kérlek, hogy beszélgess a hercegnével!
Li Minfeng szerinted miért piszkál téged állandóan?
Azért, mert még nincs semmilyen hivatalos kinevezésed.
Ha sikeres akarsz lenni,
bizonyítanod kell a tehetségedet!
Gyere velünk a palotába gyakrabban! Előnyödre válik majd.
Jól van, jól van...
Ti, nők mindig annyit beszéltek...
Olyan jó a viszonyotok Mindével.
Ismerjük már egymást jó ideje, de velem szemben kicsit még mindig távolságtartó.
Valójában egészen könnyű közel kerülni hozzá.
Csak maradj mellette!
Nem merem! Mindig olyan szigorú arcot vág!
Kicsit félek tőle...
Csak ugat, de nem harap. Valójában egészen aranyos.
Tényleg?
A hercegné már várja önöket. Erre parancsoljanak!
Fenség...
Liu császári nevelő úr fia úgy tűnik, ma megérkezett a palotába.
Liu császári nevelő úr fia?
Nem őt választotta őfelsége férjemül?
De igen...
Látnom kell, ki akar a férjem lenni!
Hercegnő, ne legyen ennyire meggondolatlan!
Suxin, nem akarok férjhez menni hozzá!
Főleg nem egy olyan férfihoz, akit még sosem láttam!
Honnan tudhatnám, milyen a jelleme?
Mi lesz, ha horkolni fog alvás közben?
Mi lesz, ha kövér?
Na és ha büdös?
Szó sem lehet róla! Ez rémisztő! Nem akarok férjhez menni hozzá!
Ezt fenséged nem döntheti el!
Ha meghallja a hercegnő szót, és megrémül tőle,
akkor nem fogok hozzámenni!
Ha körbenézek, még mindig úgy látom, hogy Changle illik a legjobban Junhoz.
Emellett anyai ágon a Chiyun-klánból származik.
„Gyere velünk a palotába gyakrabban! Előnyödre válik majd...”
Egy lélek se jár erre...
Ő lenne az?
Hallottam, hogy az eunuch szerint Liu úr fia kék ruhákat visel.
Biztos, hogy ő az. Ő lesz Liu úr fia!
A terv szerint fogunk haladni! Indulás!
Félre az útból! Félre az útból!
Mit műveltek?
Elnézést! Bocsánat! Sajnálom!
Bocsánat!
Ez meg mi?
Mi ez a szag?
A hercegnő... ebben a vízben mosta meg a lábát.
Ez csodálatos volt!
Egy ének nélküli tánc rendesen kedvét szegi az embernek.
Mely kisasszonynak volna kedve énekelni nekem?
Szeretném hallani Changle énekét!
Messze, messze él a pásztorfiú.
És a szépséges a szövőlány.
Vékony, fehér ujjai fűzik a fonalat fürgén,
Kopp, kopp, mondja a szövőszék.
Egész nap csak sző, mégsem készül el vele.
Hullanak a könnyei, akár az esőcseppek.
Az Égi Folyó tisztán és békésen hömpölyög.
A két partján a két csillag nézi egymást közelről.
Medrében a víz fáradhatatlanul kavarog.
Szerelmesen nézik egymást, de minden szó hiábavaló.
- Nagyon szépen énekelt! - Igen! Igen!
Igencsak tehetséges kisasszony!
Csodálatosan szépen énekelted!
Changle, gyere ide!
Hadd gondolkozzam, mivel jutalmazhatnálak meg!
Úgy hírlik, hogy ez a jáde függő, amit viselsz,
egykor Wei Zifu császárné tulajdona volt. Jól tudom?
Fenség, valóban így van.
Milyen különös...
Mi a baj, fenség?
Az édesanyám egyszer a saját szemeivel látta ezt a függőt.
Azt mondta, a hátulján van egy kereszt formájú karcolás.
Azt beszélik, hogy Wei Zifu császárné cserfes leánya karcolta bele.
Viszont ezen a függőn...
Szóval hamisítvány!
Talán csak öregszem, és már cserben hagy az emlékezetem.
Tessék, Changle!
Changle, gyere, nézd meg! Mondd, tetszik?
Hálásan köszönöm az ajándékát, fenség!
Tessék!
Köszönöm...
Amint a hercegnőnk tudomást szerzett erről,
megkért, hogy készítsek elő egy forró fürdőt és új ruhákat önnek.
Parancsoljon!
Máskor ügyeljetek arra, hová mentek! Ne futkározzatok ilyen esztelenül!
Szerencsétek, hogy velem találkoztatok!
Ha valaki más lett volna a helyemben, ennyivel nem úsztátok volna meg!
Igenis, értettem.
Hagyj magamra!
Jó uram, idekinn hagyom a tiszta ruháit.
Rendben. Most menj ki!
Hercegnő, ha nem kedveli Liu urat, egyszerűen megdorgálhatná.
Miért bajlódik azzal, hogy álruhában ügyködik körülötte?
Ez szórakoztató! Ez bizony mókás lesz!
Gyere, siess!
Ki vitte el a ruhámat?
Valaki? Hallanak engem?
Lássuk, mit vesz majd fel!
Elképesztő látvány lesz, ha női ruhákban fog előjönni!
Ez is bizonyára annak az átkozott eunuchnak a műve!
Kinyitni!
- Te! - Hogy merészeli?
Én? Te hogy merészelsz így viselkedni?
Hogy mersz szórakozni velem?
A hercegnő minden szolgálója ennyire kezelhetetlen?
Engedjen el! Különben gondoskodok róla, hogy a hercegnő lecsapassa a fejét!
Elengedlek, ha leveszed a ruháidat nekem!
- Vedd le őket gyorsan! - Hogy képzeli...?
Miért ne vehetném le rólad? Vetkőzz!
Nyissa ki az ajtót!
Csak nem félsz tőlem?
Jól van! Add vissza a ruháimat, és úgy teszek, mintha ez meg se történt volna!
Félre! Majd én hozom őket!
Te huncut kis eunuch! Még mindig át akarsz verni?
Add ide a ruháidat!
Jól van! Elismerem, hogy legyőzött! Hozok önnek ruhákat.
Még mindig át akarsz verni?
Valaki! Hozzák be a ruháit!
Semmi szükség rá! Majd én hozom!
- Jól van? - Jól...
Mi van ezekkel?
Hol van Minde?
A Li-család leánya, Weiyoung kisasszony nemcsak ismeri az oroszlántáncot,
de a virágok szépségét is tudja értékelni.
Köszöntöm Nanan hercegét.
Hagyjuk a hajlongást!
A hercegnő ünnepségére érkezett ma a palotába?
Igen, fenség.
Hogyhogy egyedül van itt? Hol van a nővére, és a kísérői?
Ott jönnek.
- Köszöntöm fenségedet. - Köszöntöm fenségedet.
Semmi szükség az ünnepélyességre.
- Köszönöm, fenség. - Köszönöm, fenség.
Ebben a kertben minden olyan szép.
Volna kedve a kisasszonynak csatlakozni hozzám, hogy együtt élvezzük a látványt?
Megtiszteltetés volna számomra, hogy megcsodálhatom a virágokat fenségeddel.
Changru, mi a baj?
Bárhová is megyek, én mindig láthatatlan vagyok...
Szeretsz az érdeklődés középpontjában lenni?
Nem, nem szeretek.
Akkor az jó!
Ha mások nem vesznek minket észre, legalább jól érezhetjük magunkat.
Gyere, játsszunk arra!
Menjünk!
Hogy mer Liu úr fia ilyen udvariatlanul bánni velem?
Majd én helyreteszem őt!
- Fenséged volt az, aki játszadozott vele! - Te!
Hé, te! Hozzád beszélek!
Hogy képzeli, hogy még csak tudomást se vesz rólam? Ez felháborító!
Hé!
Már megint te vagy az, eunuch? Nem szórakoztál eleget?
Van fogalmad róla, ki vagyok? Hogy mersz ilyen gorombán bánni velem?
Ma véged van!
Nem érdekel, ki vagy!
Nem félek tőled, csak azért, mert a hercegnő kegyeit élvezed!
Engedj el, de tüstént, különben megbánod!
Hogyhogy a hercegnő kegyeit élvezem?
- Mondom, én vagyok...! - Ki vagy te?
Beszélj! Ki vagy te?
Te...!
- Ostoba! - Te!
Visszajött...!
Ma szerencséd van! Most ennyivel megúszod!
Suxin, menjünk!
Úgysincs semmi dolgom. Miért ne nézhetném meg én is, mi ez?
Ez a dallam egyértelműen...
Hová mész, Weiyoung?
Ez a dallam... Gaoyang herceg játéka!
Ő az!
Ma végre láthatom őt!
Fenség, eszembe jutott, hogy valamit el kell intéznem.
Kérem, bocsásson meg!
Tuoba Jun...
Tuoba Jun!
Weiyoung?
- Mit keresel itt? - Mit keresel itt?
Engedd el a kezem!
Nem engedlek el! Itt nem lát minket senki!
Honnan... honnan ismerik egymást?
Nővérkém...?
Köszöntöm Gaoyang hercegét.
Hagyjuk a hajlongást!
Gaoyang hercegét...?
Te vagy Gaoyang hercege?
Te pedig a Li Changru kisasszony nővére?
Valójában ő Wei császárának unokája?
Azon tűnődtem, mikor láthatlak újra.
Nem is számítottam rá, hogy ilyen hamar újra találkozunk, különösen nem itt. Ez csodálatos!
Mivel a miniszterelnök lánya vagy,
most már tudom, hol keresselek majd.
Jun, túlságosan is közvetlenül beszélsz Weiyoung kisasszonnyal.
Úrnőm, kérem, ne érezze magát emiatt kellemetlenül!
Weiyoung nem ilyen zárkózott!
Mégis ki állítja ezt? Fenséged talán olyan jól ismer?
Köszöntöm fenségedet.
Fenség, végre hazatért.
Rég találkoztunk, Li kisasszony.
Fenséged korábban úgy szólított, hogy Changle.
Fiatal voltam még, és nem tudtam, mi a helyes. Kérem, bocsásson meg!
Kíváncsi voltam, mitől ilyen vidám itt a hangulat.
Jun, hát végre hazajöttél!
Bácsikám! Rég találkoztunk! Kínálj majd meg egy finom itallal!
Itallal? Mi sem könnyebb ennél!
Gyere el a palotámba ma este! Van egy jó régi borom számodra.
Akkor ebben megegyeztünk!
Ha már mind itt vagyunk, miért nem játszunk valami izgalmasat?
Milyen játékra gondolsz, bátyám?
Mindjárt megtudod! Gyertek!
Li kisasszony, csak ön után!
Weiyoung, gyere!
Jun, végre visszajöttél!
Nyolcadik bácsikádként nagyon hiányoltalak!
Nyolcadik bácsikája? Ő is egy herceg volna?
Már megint fiúruhába bújtál, hogy átverj mindenkit?
Eltelt egy év. Hogy lehet, hogy még mindig olyan vagy, akár egy kislány, nénikém?
Ne buktass le! Akkor vége a mulatságnak!
Ennyi év után is milyen szemtelen vagy!
Gyerekkorunk óta mindig is magammal vittelek játszani.
Most pedig azt színleled, hogy felnőttél?
Emellett...
Komolyan azt hiszed, hogy képes leszel fenntartani az álcádat?
Amíg őt átverhetem, jól fogok szórakozni.
Melyik nagybácsi is vagy most?
- A nyolcadik! - Jól van, nyolcadik...
Milyen játékot játszunk? Menjünk mi is!
Gyerünk!
Miért történik ez?
Hogy lehet ő Wei császárának unokája?
Miért az ellenségem családjának sarja?
Személyenként egy nyíl. Lássuk, ki találja el a legtöbb körtét!
Hogy lehetséges ez? Olyan messze vannak!
Ez olyan nehéz feladat! Már hogyan tudnák eltalálni a céltáblát?
Ugye? Olyan erősen fúj ma a szél! Nehéz lesz célba találniuk!
Pontosan.
Kedves öcsém!
Légy te az első!
Inkább ne. Te kiváló íjász vagy. Inkább nem dicsekednék azzal, milyen gyenge vagyok ebben.
Attól nem félsz, hogy a többiek kinevetnek,
amiért inkább visszalépsz, hogy megelőzd a vereséget?
Ugyan ki foglalkozna velem, mikor a ti képességeiteket csodálhatják meg?
Hozzatok egy íjat!
Dongping herceg íjásztudása elképesztő.
Jun, most te jössz!
Hadd figyelmeztesselek! Nem foghatod vissza magad!
Nem is merném visszafogni magam előtted, bácsikám!
Másképp szörnyű vereséget szenvednék.
Micsoda lenyűgöző tehetség!
Jobb, ha nem hozunk szégyent magunkra!
Gaoyang hercege még ügyesebb!
Valóban kiváló.
Én is teszek egy próbát.
Köszönöm.
Véletlen volt! Kérem, bocsásson meg, fenség!
Weiyoung, nem esett bajod?
Te ki vagy?
A nevem Li Minde.
Fenség, ő az öcsém.
Szóval Li miniszterelnök fia vagy.
Nem csoda, hogy ilyen kiváló íjásztudással bírsz.
Bátyám, neki még nincs semmilyen hivatalos kinevezése.
Miért nem választunk neki egyet?
Mivel ilyen tehetséges, fontos pozíciót kellene adnunk neki.
Javaslom, hogy nevezzenek ki a császári testőrség tagjának!
Ez...
Nem akarod megköszönni Dongping hercegnének?
Köszönöm, fenség!
Szóval ő nem Liu úr fia...
Fivéreim, túlságosan veszélyes ez a játék.
Miért nem próbáljuk ki az enyémet?
Még a játékban is egy csapatot alkotunk.
Úgy tűnik, minket egymásnak teremtettek.
Mi a baj? Miért vagy ma ilyen hallgatag?
Kicsit rosszul érzem magam. Bocsásson meg!
Weiyoung!
Az ő bajuk, ha elmennek. Folytassuk nélkülük!
Ma kétszemélyes célba dobást fogunk játszani.
Minden csapat két főből áll, és egyszerre kell fogniuk a nyilat.
Az a páros nyer, mely a legtöbb nyilat képes bedobni az edénybe!
Az nyer, aki a legkevesebbet dobja mellé! Jaj a veszteseknek!
Kezdjük!
Nanan herceg.
Igyekezni fogok, és nem okozok majd csalódást.
Ez csupán egy játék. Ne vegye túlságosan komolyan!
Weiyoung!
Nem érzed jól magad? Akkor hívatom az udvari orvost.
Semmi szükség rá. Jól vagyok...
Köszönöm, fenség.
Nagyon örülök, hogy újra láthatlak.
Tudod...
Weiyoung!
Én most megyek.
Mi a baj? Olyan furcsán viselkedsz.
Nem ismertem fel fenségedet.
Kérem, bocsásson meg, amiért megsértettem!
Bizonyára aggódsz, vajon hogyan foglak megbüntetni.
Félsz? Még könyöröghetsz a megbocsátásomért!
Hisz csak az életemről van szó, nem?
Én, Li Minde, lehet, hogy nem vagyok különösebben tehetséges, de nem félek a haláltól.
Még mindig milyen makacs vagy!
Mert én ilyen vagyok!
Te!
Mit művelsz?
Össze van kötve a kezünk!
Menj innen!
- Csak lehúzol engem! - Eresszen el végre!
Kelj fel!
Fenség...
Li kisasszony...
Fenség, nem tudna újra úgy szólítani, hogy Changle, mint korábban?
Mindketten felnőttünk már, ezért nem lehetek olyan közvetlen, mint korábban.
Fenséged talán elfelejtette,
hogyan csodáltuk mindig együtt a virágokat, és játszottunk együtt a ku-csinen?
Igen, emlékszem, hogy úrnőm igencsak tehetséges.
Hát nem felejtette el!
Egyébként fenséged honnan ismeri a húgomat?
Weiyoungra gondol?
Korábban volt alkalmam találkozni vele a városban.
Még tiszteletemet kell tennem édesanyámnál. Kérem, bocsásson meg!
Viszontlátásra, fenség.
Szóval ő a miniszterelnök második fia...
Azt hittem, ő akar a férjem lenni.
Ennek a Li Mindének kellett más helyett elviselnie a lábfürdőm vizét!
Milyen szórakoztató!
Fenség, hatalmas hibát vétettünk. Nem helytelen ez így?
Suxin, nem én vagyok a hibás!
- Nem gondolod? - Nos...
Csak így tudtam kiadni magamból az elkeseredettségemet.
Li Minde szinte önként ajánlkozott fel erre a feladatra.
Mit tehettem volna?
Úgy is mondhatnánk, hogy e kényelmetlenség eltűrésével mutatta ki a hűségét irántam.
Szegény Li testőrnek bizony nincs szerencséje...
- Mit mondtál? - Semmit!
Jut eszembe!
Mivel mostantól a palotában fog dolgozni,
gyakran megkereshetem őt, ha szórakozni támad kedvem.
Hercegnő, ő most már császári testőr.
Nem bánhat vele úgy, mint a többi udvarhölggyel vagy eunuchhal!
Ne aggódj!
Ígérem, nem bánok úgy vele, mint a többiekkel!
Sokkal szórakoztatóbb vele játszani, mint másokkal!
Fenség...
Mindenképpen meg kell köszönnöm a fivéreimnek, hogy ilyen szórakoztató ajándékot kaptam tőlük!
Nem gondoltam volna, hogy a kisasszony ilyen tehetséges ebben a játékban.
Tízből kilenc íjjal célba talált.
Nem az én érdemem.
Minden fenséged példaértékű ügyességének köszönhető.
Ez különös.
Hiszen ez egy kétszemélyes játék volt. Miért én kapok minden dicséretet?
A kétszemélyes célba dobás eredménye attól függ, mennyire tud együtt dolgozni két ember.
Ha a résztvevők mindegyike öncélúan cselekszik,
hiába tudnak esetleg külön-külön kiválóan célba dobni,
együtt hátráltatni fogják egymást, és elbuknak majd.
Ez érdekes. Kérem, folytassa!
Fenséged és a többi herceg íjásztudása bizonyára egyforma.
Ezért a győzelem kulcsa azok kezében van, akik kevésbé tehetségesek.
Ahelyett, hogy megpróbálnám magam megcélozni az edényt,
miért ne bíznék inkább meg teljesen fenségedben, és hagyni, hogy ön irányítson?
Mindössze csendben álltam ön mellett, hagyva, hogy fenséged tündökölhessen.
Mindenki arra törekszik, hogy győzedelmeskedjen,
a kisasszony azonban... megelégszik azzal, hogy a háttérbe húzódhat?
Nem a nyílt versengés a valódi megmérettetés.
Ha a színfalak mögött küzdünk, az az igazi verseny.
Szándékosan akarja felkelteni a figyelmemet, nem igaz?
A játék mindössze eszembe juttatott néhány dolgot.
Kérem, ne tartson tőlem, fenség!
Ha úgy van, ahogy mondja, akkor mivel magyarázná, hogy a győzelem volt a célom?
Nem mernék hazudni fenségednek.
Ön azonban minden más férfi felett áll.
Fenségednek nem pusztán a játék volt most fontos.
~ „A királyi orchidea kertje” ~ (Li Weiyoung lakosztálya)
Miért pont te vagy a császár unokája?
Eltöröltétek a föld színéről Liang birodalmát, és kiirtottátok a családomat.
Mégis olyan gondolatok járnak a fejemben, amiknek nem volna szabad.
Nagymama, apa... sajnálom.
- Kisasszony! - Kisasszony!
Kisasszony, a megmentőnkről kiderült, hogy valójában Gaoyang hercege!
Ha jól összebarátkozna vele, senki se merne többé bántani minket!
Talán még férjhez is mehetne...
Ne hozd még egyszer szóba, hogy Gaoyang hercege egyszer megmentett minket!
Kisasszony...
Úrnőnk mérges. Menjünk ki, és hagyjuk őt egy kicsit békén!
Gyorsan!
Ő mindössze a megmentőm. Ettől eltekintve semmi több.
Nem érdekel.
Komolyan mondom, Ziyan! Mindig olyan meggondolatlanul beszélsz!
Hogy mondhatsz ilyet? Ha valaki meghallaná...!
Én nem vagyok olyan okos, agyafúrt vagy megértő másokkal, mint te!
De fontosak számomra úrnőm szükségletei, akármilyen buta is vagyok!
Én is hajlandó volnék feláldozni az életemet a kisasszonyunkért!
Mi rosszat mondtam?
Semmi rosszat nem mondtam...
Kicsit rosszul érzem magam. Bocsásson meg!
Én most megyek.
Mi van velem?
A jáde függő hamis lenne?
A hercegné nagyon okos nő.
Segített Changlénak kimászni a nehéz helyzetből,
de később még akadhatnak gondok ezzel a jáde függővel.
Ezt a függőt én magam szedtem le Liang hercegnőjének ruhájáról.
Már hogy lehetne hamis?
De mi van, ha Liang hercegnője, akivel elbántál, nem is az igazi volt?
A hercegné nem tévedhetett.
Ha ez a jáde függő hamis,
akkor az Északi Liang hercegnője se lehetett igazi, aki akkor meghalt.
Édesanyám, azt akarod mondani,
hogy Liang hercegnője még életben van?
Akkor Wei Zifu császárné jáde függője még mindig nála lehet?
~ „A dal otthona” ~ (Li Minde lakosztálya)
Minde...
Minde, ez olyan remek kinevezés!
- Édesanyám... - Zhou néni, Minde.
Gratulálok, nénikém! Gratulálok, Minde!
Épp most hallottam, édesapánk milyen elismerően beszélt rólad.
Weiyoung, épp jókor érkeztél. Köszönettel tartozok neked.
Hálás vagyok, amiért magaddal vitted a fiamat a palotába!
Máskülönben nem kaphatott volna testőri kinevezést.
Weiyoung, olyan sápadt vagy... Rosszul érzed magad?
Csak nem aludtam jól múlt éjjel...
Van egy kellemes füstölőm, mely jót tesz az idegeknek. Vigyél belőle!
Köszönöm, nénikém.
Nem csak Weiyoung... én se aludtam valami jól!
Úgy terveztem, hogy tavasszal katonának állok.
Hogy megvédjem majd az országunkat, és nagy dolgokat vigyek véghez.
Most mihez kezdjek?
Most naphosszat a palotában kell majd sétálgatnom, nagy karddal az oldalamon.
Mi lesz így belőlem?
Minde, ne mondd ezt!
Ha ezt bárki meghallaná, még tiszteletlenséggel vádolnának.
Emellett nekem már csak te vagy, drága egyetlen fiam.
Nem bírnám végignézni, hogy beállsz katonának.
Most nézd meg, mit csináltál, Minde! Megint aggodalmat okoztál édesanyádnak!
Na persze...
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com